hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy sl hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Անգամ մարտական դիրքում մահացած զինվորի մահը ՊՆ-ում, պարզվում է, կարող են հանգիստ թաքցնել, իրենց ձևակերպմամբ՝ պարզապես չհայտնել ու պատասխան չտալ ու չպատժվել դրա համար:
Պաշտպանության նախարարությունում ավարտվել է Նոր տարվա գիշերը անհայտ պայմաններում հրազենային վիրավորումից մահացած պայմանագրային զինծառայող Էդգար Գրիգորյանի մահվան լուրը չհրապարակելու և հանրությունից թաքցնելու առթիվ ծառայողական քննությունը:
Պաշտպանության նախարար Դավիթ Տոնոյանը ավելի հեռու գնաց ու «մարդկային լեզվով» լրագրողներին հայտարարեց. «Հաշվի առնելով այն, որ դեպքը կապված չի եղել ծառայության հետ, մենք  մեծ ուշադրություն չենք դարձրել այդ խնդրին»: Այն դեպքում, երբ Էդգարը վիրավորվել է հենց ծառայության վայրում, այն էլ դիրքերում ու հենց ծառայության ժամանակ:
Այնուամենայնիվ, ՊՆ-ն, թերևս հասարակության ճնշման ներքո, ստիպված հայտարարեց ծառայողական քննություն անցկացնելու մասին: Ինչն էլ ոչ թե պատասխանատուներին գտավ, այլ արդարացրեց նրանց արարքը:
«Ոնց կարելի էր լռել: Հավի ճուտ չէր իմ տղան»,- մեզ հետ զրույցում տարակուսանք հայտնեց մահացած զինծառայող Էդգար Գրիգորյանի մայրը՝ Ալինա Սարգսյանը: Էդգարի այրին, 26-ամյա Արաքսյա Կարապետյանը նախարարի ավելի վաղ արած հայտարարության առթիվ հավելեց.
«Ինձ համար դա շատ վիրավորական է: Իրավունք չունեն նման բան ասեն, քանի որ ինքը հենց էդ օրը դիրք ա պահել: Եթե զինվորը գտնվում է սահմանին, ծառայության հետ ո՞նց կարող է կապ չունենա: Դուք զինվոր եք ուղարկել պոստեր, ոնց կարող ա պատահի, որ ծառայության հետ կապ չունենա: Նույնիսկ եթե դեպքը տանը պաահեր, իրենք էլի պատասխանատվություն էին կրելու, քանի որ զինծառայող է»:
Մենք արդեն գրել ենք, որ մինչ իր ամուսնու մահվան լուրը թաքցնելու առթիվ լրատվամիջոցներում աղմուկ բարձրանալը, տեսնելով, որ շաբաթներ են անցնում, իսկ ՊՆ-ն ձայն չի հանում իր զինվորի մահվան մասին, Արաքսյան խնդրել էր Երևանում բնակվող մորաքրոջն այցելել ՊՆ, հանդիպել որևէ պաշտոնյայի հետ ու հարցնել, թե ինչու ՊՆ-ն չի հրապարակում ամուսնու մահվան մասին որևէ տեղեկություն: Սակայն անգամ մորաքրոջ այցից հետո ՊՆ-ն տեղեկություն չէր հրապարակել:
Արաքսյա Կիրակոսյանի համար անգամ վիրավորական էին նախարարի հայտարարությունները. «Հեռուստատեսությամբ պարոն նախարար Դավիթ Տոնոյանը հայտարարեց՝ ոչինչ չի կոծկվել, ոչինչ չենք պատրաստվում թաքցնել: Բա սա ի՞նչ ա, մեկուկես ամիս անցել ա, սա ի՞նչ ա կոչվում, թաքցնել չի՞: Անունը դնում են՝ գործի ընթացքին չխանգարեն: Մենակ է՞ս գործի ընթացքին էին խանգարելու»,-մեզ հետ զրույցում հարց էր ուղղել վշտացած այրին՝ շարունակելով.
«Բա 43 օր անցել ա էդ մարդու մահվանից, ոչ ՊՆ-ից զանգ, ոչ հրամանատարությունից զանգ, ոչ մի ցավակցություն պաշտոնավոր անձանց կողմից մեր տուն չի եկել, չեն զանգել: Մի աննշան իրադարձությունը, ասենք՝ կողոպուտը մոտ մի շաբաթ լրատվամիջոցների էկրաններից չի իջնում, իսկ զինծառայողի մահը 42-43 օր հետո նոր որոշել են, որ պետք է հրապարակեն ու լրատվությանը հայտնե՞ն: Ինչի՞ համար չեն արձանագրել, չեն հայտնել, ինչի՞ են թաքուն պահել: Էն որ իրանք տեղյակ չեն պահել ոչ մեկին, դա իրանց մեծ մեղավորությունն ա»:
Նշենք, որ դեպքի առթիվ Քննչական կոմիտեում քրգործ է հարուցվել ինքնասպանության հասցնելու հոդվածով, սակայն հարազատները բացառում են ինքնասպանության վարկածը ու հույս ունեն, որ իրականությունը բացահայտվելու է:
Նշենք, որ ՊՆ-ի շուրջ օրերս կրկին աղմուկ բարձրացավ, երբ Tert.am-ը տեղեկություն տարածեց, որ վերջին մոտ երկու ամսվա ընթացքում Պաշտպանության նախարարությունը լռել է 4 զինծառայողի մահվան մասին, որոնք, ըստ պաշտոնական տեղեկության, գրանցվել են ծառայության հետ չկապված հանգամանքներում։
Ըստ ՊՆ-ի՝ ծառայության հետ կապ չունեցող մահերը հետևյալ իրավական սահմանումն ունեն. «ծառայողական պարտականությունների կատարման հետ կապ չունեցող վայրում, ծառայությունից ազատ ժամանակ տեղի ունեցած դեպքերը ծառայության հետ կապ չունեն»:
Նախորդ նյութը6 պատգամավորներ անձնական երաշխավորություն են տվել Թաթուլ Շուշանյանի համար
Հաջորդ նյութըՊարտադիր զինծառայություն չանցած քաղաքացիների մասին օրենքի ժամկետը երկարաձգվեց
Ադրբեջանը կրկին խախտել է հրադադարի ռեժիմը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.